

Berre forsking kan stoppe barnedemens!

Også barn kan få demens. Inntektene frå årets demensaksjon i regi av Nasjonalforeningen for folkehelsen går difor til forsking på barnedemens.

Risikoen for å få ein demenssjukdom aukar etter kvart som vi blir eldre. Svært få under 70 år har demens, og det er ein sjeldan sjukdom hos barn. Like fullt er nokre hundre barn i Noreg ramma. Desse barna treng vår hjelp. Det må meir forsking til. Berre forsking kan stoppe barnedemens.

Barnedemens skuldast ei rekkje sjukdommar og gir dei same alvorlege symptoma som hos vaksne med demens. Det finst mange alvorlege og sjeldne sjukdommar som fører til barnedemens. Flesteparten av sjukdomane som gir barnedemens, er arvelege og i dei fleste tilfelle nedarva frå både mor og far. 

Det er framleis mykje vi ikkje veit, og mykje vi må lære, før vi kan tilby like god behandling til barn med demens som til andre pasientgrupper. I Noreg har vi nokre av dei beste demensforskingsmiljøa i verda. Dei som forskar på barnedemens, driv grunnforsking som kjem heile demensfeltet til gode, og fører oss eitt steg nærmare å knekke demenskoden generelt.

Over 100 000 menneske i Noreg er ramma av demens, og talet aukar år for år i takt med at folkesetnaden blir eldre. Utrekningar viser at nærmare dobbelt så mange kjem til å få alzheimer eller annan demenssjukdom dersom vi ikkje lukkast med å finne utsetjande eller kurerande behandling. Ifølgje demenskartet.no aukar talet på tilfelle i X fylke frå Y til Z.

I Demensaksjonen kan vi alle bidra. Ta godt imot bøsseberarane i aksjonsveka mellom 21. og 27. september!

Bilettekst: Syver Blindheim (t.v.) og Ulrik Frengen lèt seg ikkje stoppe av sjukdomen. Her gjer dei seg klare til ein tur i klatreløypa. Foto: Tobias Østmoen






